DELEGACIÓN FIRMA
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 04/10/2019)

Na súa data foi aprobada a Lei 3/2007, do 9 de abril, de prevención e defensa contra os incendios forestais en Galicia, norma de planificación preventiva na loita contra incendios en canto se asenta na acción concertada de todas as Administracións Públicas. A Lei 3/2007 utiliza a técnica normativa habitual de dedicar un bloque de artigos ás competencias de cada Administración. No que se refire a Admón. Local a mesma ven recollida no seu artigo 7 que recolle como competencia dos Concellos a ordenación da execución das obras necesarias para conservar e manter o chan e a biomasa vexetal nas condicións precisas que eviten os incendios, en consonancia cos artigos 199.2 e 9.4 da Lei 9/2002, de 30 de decembro, de ordenación urbanística e protección do medio rural de Galicia, e de xeito máis concreto a ordenación e execución subsidiaria da xestión da biomasa nos térmos dos artigos 22 e 23 da presente Lei, contando para iso coa colaboración técnica e/ou económica da Xunta de Galicia nos térmos previstos no artigo 59 da presente Lei con arranxo ao establecido no artigo 331.1 da Lei 5/1997, de 5 de agosto, de Administración Local de Galicia. Neste senso establécese que as edificacións para uso residencial, comercial, industrial ou de servizos, e as instalacións destinadas a explotacións agrícolas, gandeiras e forestais así como as vivendas vinculadas ás mesmas situadas en zonas de alto risco de incendios forestais, e as urbanizacións, edificacións e instalacións resultantes da execución de plans de ordenación urbanística situadas nas zonas de influencia forestal que non teñan continuidade inmediata coa trama urbana terán que cumprir coas seguintes medidas de prevención: 1. Asegurar a existencia dunha franxa de protección de 50 metros de ancho ao seu arredor, libre de vexetación seca e coa masa arbórea aclarada, con arranxo aos criterios que se establecerán mediante orde da consellería competente en materia forestal.2. Manter o terreo non edificado da parcela ou parcelas e o viario de titularidad privada libres de vexetación seca e coa masa arbórea aclarada, con arranxo aos criterios que se establecerán mediante orde da consellería competente en materia forestal, así como os viales de titularidad privada.3. Adoptar medidas especiais relativas á resistencia do edificio, ao paso do lume e á contención de posibles fontes de ignición procedente de incendios forestais, no edificio e nos seus respectios accesos.4. Dispoñer dunha rede de hidrantes homologados para a extinción de incendios, ou na súa falta de tomas de auga, de acordo co que se estableza regulamentariamente.5. Presentar ante a administración municipal un plan de prevención e defensa contra incendios forestais os propietarios ou propietarias, ou no caso de urbanizacións polo órgano de xestión ou xunta urbanizadora. En caso de incumprimiento da xestión da biomasa vexetal, corresponderá ao concello a súa realización, acudindo á execución forzosa sen prexuízo da instrución do correspondente expediente sancionador. A tenor de todo o anterior e visto o art.199 da Lei 9/2002 de 30 de decembro de ordenación urbanística e protección do medio rural de Galicia e arts.24 e 26 do Decembro 28/1999 de 22 de xaneiro, polo que se aproba o Regulamento de Disciplina Urbanística para o desenvolvemento e aplicación da Lei do Solo de Galicia), que é obriga dos propietarios dos terreos, e urbanizacións de iniciativa particular e edificacións mantelos en condicións de seguridade, salubridade e ornato público e con suxeición ás normas sobre protección do medio ambiente e do patrimonio histórico, e que os Concellos ordenarán de oficio ou por instancia de calquera interesado, a execución das obras necesarias para conservar aquelas condicións, con indicación de prazo de realización. As vistas de todo o anterior resolvo: 1.- DELEGAR con carácter especial na Concelleira delegada de Medio Ambiente, Ana Belén Casaleiro González, o impulso e resolucións dos devanditos expedientes e tendo en conta a súa implicación coa normativa urbanística, dispoño que a tramitación dos mesmos será desenvolvida polo citado departamento do Concello.2.-A citada Concelleira corresponderá en todo caso a adopción dos correspondentes actos administrativos en relación aos mencionados expedientes así como a resolución de todos os recursos administrativos que se interpoñan contra actos e acordos municiapis en cumprimento desta delegación AGÁS os sancionadores ou outras atribucións que non sexan susceptibles de delegación, que seguirán sendo da competencia da alcaldía.3.- Dar conta deste Decreto ao Pleno Municipal e publicar o edicto correspondente no Boletin Oficial da Provincia e no taboleiro de anuncios deste Concello, sen prexuízo da difusión do mesmo nos distintos Servizos municipais entrando en vigor dende a súa sinatura. Tomiño, data da sinatura dixital. A alcaldesa